CELEX: 32005D0150
Language: et
Date: 2005-01-18 00:00:00
Title: 2005/150/EÜ, Euratom: Nõukogu otsus, 18. jaanuar 2005, Euroopa Liidu avaliku teenistuse kohtu kohtunike ametisse nimetamiseks sooviavalduste esitamise ja läbivaatamise tingimuste ja korra kohta

23.2.2005   
            
            
               ET
            
            
               Euroopa Liidu Teataja
            
            
               L 50/7
            
         
      NÕUKOGU OTSUS,
   18. jaanuar 2005,
   Euroopa Liidu avaliku teenistuse kohtu kohtunike ametisse nimetamiseks sooviavalduste esitamise ja läbivaatamise tingimuste ja korra kohta
   (2005/150/EÜ, Euratom)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut,
   võttes arvesse Euroopa Aatomienergiaühenduse asutamislepingut,
   võttes arvesse Euroopa Kohtu põhikirja protokolli, mida on muudetud nõukogu 2. novembri 2004. aasta otsusega 2004/752/EÜ, Euratom, millega asutatakse Euroopa Liidu avaliku teenistuse kohus, (1) eriti selle I lisa artikli 3 lõiget 2,
   võttes arvesse Euroopa Kohtu 2. detsembri 2004. aasta soovitust,
   ning arvestades järgmist:
   
               (1)
            
            
               Nõukogu otsusega 2004/752/EÜ, Euratom asutati Euroopa Liidu avaliku teenistuse kohus ning muudeti Euroopa Kohtu põhikirja protokolli.
            
         
               (2)
            
            
               Euroopa Kohtu põhikirja protokolli I lisa artikli 3 lõikes 2 nähakse ette, et nõukogu kehtestab Euroopa Liidu avaliku teenistuse kohtu kohtunike ametisse nimetamiseks sooviavalduste esitamise ja läbivaatamise tingimused ja korra. Kõnealune säte kuulub kohaldamisele,
            
         ON TEINUD JÄRGMISE OTSUSE:
   Artikkel 1
   Euroopa Liidu avaliku teenistuse kohtu kohtunike ametisse nimetamiseks sooviavalduste esitamise ja läbivaatamise tingimused ja kord on esitatud käesoleva otsuse lisas.
   Artikkel 2
   Nõukogu peasekretäri ülesandeks on avaldada teated Euroopa Liidu avaliku teenistuse kohtu vabade liikmekohtade kohta ning tagada nende teadete levitamine piisaval määral.
   Artikkel 3
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 18. jaanuar 2005
      
         
            Nõukogu nimel
         
         
            eesistuja
         
         J.-C. JUNCKER
         
      
   
   
      (1)  ELT L 333, 9.11.2004, lk 7.
   
      LISA
      Avalik kandideerimiskutse Euroopa Liidu avaliku teenistuse kohtu kohtunike ametisse nimetamiseks
      
                  1.
               
               
                  EÜ asutamislepingu artikli 225a ja Euratomi asutamislepingu artikli 140b alusel võib nõukogu moodustada “kohtukolleegiume, et esimese astmena arutada ja lahendada teatavates valdkondades algatatud teatud liiki hagisid või menetlusi”.
                  Nõukogu otsustas neid lepingute sätteid kohaldades asutada otsusega 2004/752/EÜ, Euratom (1) Euroopa Liidu avaliku teenistuse kohtu. Kohus, mis moodustatakse Euroopa Ühenduste esimese astme kohtu juurde ja mille peakorter asub esimese astme kohtus, lahendab esimese astmena EÜ asutamislepingu artiklis 236 ja Euratomi asutamislepingu artiklis 152 osutatud vaidlusi ühenduste ja nende teenistujate vahel, kaasa arvatud kõikide organite või asutuste ning nende teenistujate vahelisi vaidlusi, mis on antud Euroopa Kohtu pädevusse.
               
            
                  2.
               
               
                  Avaliku teenistuse kohus koosneb seitsmest kohtunikust, kelle hulgast valitakse esimees. Kohtunikud nimetatakse ametisse kuueks aastaks; neid võib tagasi nimetada.
                  Nõukogu nimetab kohtunikud ametisse ühehäälselt pärast konsulteerimist seitsmest liikmest koosneva komiteega, kes valitakse Euroopa Kohtu ja esimese astme kohtu endiste liikmete ning tunnustatud ja pädevate juristide hulgast. Komitee esitab oma arvamuse kandidaatide sobivuse kohta avaliku teenistuse kohtu kohtuniku ametikohale. Komitee lisab oma arvamusele loetelu kandidaatidest, kellel on kõige sobivam kõrgetasemeline kogemus. Nimekirjas peab olema ametisse nimetatavate kohtunike arvust vähemalt kaks korda rohkem kandidaate.
               
            
                  3.
               
               
                  Kohtuniku ametiseisund ja töökohustuste täitmise üldtingimused on sätestatud Euroopa Kohtu põhikirja protokolli, mida on muudetud otsusega 2004/752/EÜ, Euratom, I lisa artiklis 5. Nende töötasu, pension ja hüvitised sätestatakse nõukogu 18. jaanuari 2005. aasta määrusega (EÜ, Euratom) nr 202/2005, millega muudetakse määrust nr 422/67/EMÜ, nr 5/67/Euratom komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri ning esimese astme kohtu presidendi, liikmete ja kohtusekretäri rahaliste tasude kindlaksmääramise kohta. (2)
                  
               
            
                  4.
               
               
                  Seitsme kohtuniku ametisse nimetamiseks on esitatud kandideerimiskutse.
               
            
                  5.
               
               
                  EÜ asutamislepingu artiklist 225a ja Euratomi asutamislepingu artiklist 140b koostoimes Euroopa Kohtu põhikirja protokolli, mida on muudetud otsusega 2004/752/EÜ, Euratom, I lisa artikliga 3, tuleneb, et kohtuniku ametikohale kandideerijad peavad täitma järgmisi tingimusi:
                  
                              —
                           
                           
                              nende sõltumatus peab olema väljaspool kahtlust,
                           
                        
                              —
                           
                           
                              nad peavad olema kohtunikuametisse määramiseks pädevad,
                           
                        
                              —
                           
                           
                              nad peavad olema liidu kodanikud.
                           
                        Kandidaatide tähelepanu juhitakse asjaolule, et lisaks nendele miinimumtingimustele võtab eespool nimetatud komitee eelkõige arvesse kandidaatide suutlikkust töötada kollegiaalses koosseisus paljurahvuselises ja mitmekeelses keskkonnas, samuti kohtuniku töökohustuste täitmiseks sobivate isiklike kogemuste laadi, ulatust ja kestust.
               
            
                  6.
               
               
                  Kandidaadid peavad lisama oma sooviavaldusele elulookirjelduse ja motivatsioonikirja ning koopiad tõendavatest dokumentidest.
                  Avaldused tuleb saata järgmisele aadressile:
                  
                               
                           
                           
                              Euroopa Liidu Nõukogu peasekretariaat
                              
                                          —
                                       
                                       
                                          Avaliku teenistuse kohtu kandideerimiskutse
                                       
                                    
                        Sooviavaldused tuleb saata üksnes tähitud kirjaga hiljemalt … (kuupäeva tõendab postitempel).
               
            
         (1)  ELT L 333, 9.11.2004, lk 7.
      
         (2)  ELT L 33, 5.2.2005, lk 1.